section_heading: Opis dobra
paragraph_text: Crkva sv. Jurja u Ogorju Gornjem izgrađena je 1855. godine u neoromaničkom slogu. Jednobrodna crkva s pravokutnom apsidom i sakristijom orijentirana je u smjeru istok-zapad, a iznad vrata na glavnom pročelju se nalazi rozeta i trodijelna preslica sa sačuvana dva zvona. Prozori su lučni s vitrajima. Glavni mramorni oltar s tabernakulom podignut je 1898. godine.